Laki vankien kuljetuksesta
Suomen asetuskokoelma 220/1925.

L a k i

vankien kuljetuksesta.

Annettu Helsingissä 17 päivänä kesäkuuta 1925.

___

    Eduskunnan päätöksen mukaisesti säädetään täten:

1 §.

Manttaaliin pannun maan omistajain ja eräiden kaupunkien velvollisuus huolehtia vankien kuljetuksesta lakkautetaan tammikuun 1 päivästä 1927, ja tapahtuu vankien kuljetus siitä lähtien valtion toimesta ja kustannuksella.

2 §.

Jos vankien kuljetuksesta on tehty sopimus, jonka voimassaoloaika jatkuu 1 §:ssä mainittua ajankohtaa pidemmälle, suorittaa valtio siitä lähtien sopimuksessa määrätyn korvauksen.

3 §.

Tarkemmat säännökset tämän lain toimeenpanosta annetaan asetuksella.

Tätä kaikki asianomaiset noudattakoot.

Helsingissä, 17 päivänä kesäkuuta 1925.

Tasavallan Presidentti

LAURI KR. RELANDER.

Oikeusministeri F. O. Lilius.

Vankeinhoitolainsäädäntö